
	VARĖNOS RAJONO SAVIVALDYBĖS 
PRIEŠGAISRINĖS APSAUGOS TARNYBOS
DIREKTORIUS 




ĮSAKYMAS
DĖL VIDAUS KONTROLĖS ĮGYVENDINIMO VARĖNOS RAJONO SAVIVALDYBĖS PRIEŠGAISRINĖS APSAUGOS  TARNYBOJE TVARKOS APRAŠO TVIRTINIMO

2023 m. sausio 12    d. Nr. V- 7


Vadovaudamasis Varėnos rajono savivaldybės priešgaisrinės apsaugos tarnybos nuostatų, patvirtintų Varėnos rajono savivaldybės tarybos 2016 m. gegužės 31 d. sprendimu Nr. T-VIII-381  15.8. papunkčiu : 
1. t v i r t i n u Vidaus kontrolės įgyvendinimo Varėnos rajono savivaldybės priešgaisrinės apsaugos  tarnyboje tvarkos aprašą (pridedama). 
2. p r i p a ž į s t u netekusius galios Varėnos rajono savivaldybės priešgaisrinės apsaugos tarnybos  direktoriaus 2016 m. rugpjūčio 18 d. įsakymą Nr. V-6 „Dėl Varėnos rajono savivaldybės priešgaisrinės apsaugos tarnybos finansų kontrolės taisyklių patvirtinimo“; 2020 m. gruodžio 28 d. įsakymą V- 20 ,,Dėl vidaus kontrolės įgyvendinimo Varėnos rajono savivaldybės priešgaisrinės apsaugos tarnyboje tvarkos aprašo patvirtinimo“







Direktorius                                                                                                   Ramūnas Navickas



















PATVIRTINTA
				Varėnos rajono savivaldybės priešgaisrinės
				apsaugos tarnybos direktoriaus
                                                                                      2023 m. sausio  12    d. įsakymu Nr. V-7
VIDAUS KONTROLĖS ĮGYVENDINIMO VARĖNOS RAJONO SAVIVALDYBĖS PRIEŠGAISRINĖS APSAUGOS TARNYBOJE TVARKOS APRAŠAS

I SKYRIUS
BENDROSIOS NUOSTATOS 

1. Vidaus kontrolės įgyvendinimo Varėnos rajono savivaldybės priešgaisrinėje apsaugos tarnyboje (toliau – Tarnyba) tvarkos apraše (toliau – Aprašas) detalizuojamas Tarnybos vidaus kontrolės politikos turinys, įvardijami vidaus kontrolės tikslai, principai, elementai, dalyviai, vidaus kontrolės analizė ir vertinimas bei reglamentuojama informacijos apie vidaus kontrolės įgyvendinimą Tarnyboje teikimo tvarka.
2. Apraše vartojamos sąvokos:
2.1. Vidaus kontrolė – Tarnybos visų kontrolės rūšių sistema, kuria siekiama užtikrinti Tarnybos veiklos teisėtumą, ekonomiškumą, efektyvumą, rezultatyvumą ir skaidrumą, strateginių ir kitų veiklos planų įgyvendinimą, turto apsaugą, informacijos ir ataskaitų patikimumą ir išsamumą, sutartinių ir kitų įsipareigojimų tretiesiems asmenims laikymąsi bei su visu tuo susijusių rizikos veiksnių valdymą.
2.2. Darbuotojai – Tarnybos  darbuotojai, dirbantys pagal darbo sutartis.
2.3. Kitos Apraše vartojamos sąvokos atitinka Lietuvos Respublikos vidaus kontrolės ir vidaus audito įstatyme (toliau – Įstatymas), Lietuvos Respublikos buhalterinės apskaitos įstatyme,  kituose teisės aktuose, reglamentuojančiuose vidaus kontrolės sistemos funkcionavimą, apibrėžtas sąvokas.

II SKYRIUS
 VIDAUS KONTROLĖS POLITIKA

3. Vidaus kontrolės politika paremta Tarnybos veiklos rizikos (toliau – rizika) valdymu, atsižvelgiant į Tarnybos veiklos ypatumus ir pritaikant vidaus kontrolės politiką Tarnybai, vadovaujantis Įstatyme ir Vidaus kontrolės įgyvendinimo viešajame juridiniame asmenyje tvarkos apraše, patvirtintame Lietuvos Respublikos finansų ministro 2020 m. birželio 29 d. įsakymu Nr. 1K-195 keliamais reikalavimais dėl vidaus kontrolės politikos. Rizika valdoma, nustatant jos veiksnius ir parenkant vidaus kontrolės priemones jiems valdyti.
4. Apraše pateikiamos kiekvieno vidaus kontrolės elemento apibūdinimas, pagrindiniai aspektai bei taikytinos įgyvendinimo priemonės.
5. Atsižvelgiant į nuolat kintančias Tarnybos ekonomines, reguliavimo ir veiklos sąlygas, rizikos valdymas atliekamas nuolat ir (arba) periodiškai. Dėl šios priežasties vidaus kontrolės politikos turinys nuolat peržiūrimas ir atnaujinamas.

III SKYRIUS
VIDAUS KONTROLĖ

PIRMAS SKIRSNIS
VIDAUS KONTROLĖS TIKSLAI 

6. Vidaus kontrolės sistema kuriama ir palaikoma, atsižvelgiant į veiklos ypatumus, teisės aktus bei kitus dokumentus, reglamentuojančius Tarnybos veiklą.
7. Vidaus kontrolė skirta nustatyti ir valdyti didžiausias rizikas, su kuriomis Tarnyba susiduria vykdydama veiklą ir užtikrinti, kad būtų pasiekti vidaus kontrolės tikslai:
7.1. Tarnybos veikla atitiktų galiojančius įstatymus, jai taikomus teisės aktų reikalavimus, strateginius dokumentus bei vidaus politiką; 
7.2. turtas, informacija bei kiti ištekliai būtų saugomi nuo praradimo, išvaistymo, pasisavinimo, neteisėto valdymo, naudojimo ir disponavimo jais, sukčiavimo ar kitų neteisėtų veikų; 
7.3. veikla būtų įgyvendinama laikantis patikimo finansų valdymo principo, grindžiamo: 
7.3.1. ekonomiškumu, kuris suprantamas kaip minimalus išteklių panaudojimas užtikrinant  vykdomos veiklos kokybę; 
7.3.2. efektyvumu, kuris suprantamas kaip geriausias naudojamų išteklių ir vykdomos veiklos (kiekio, kokybės ir laiko požiūriu) santykis;
7.3.3. rezultatyvumu, kuris suprantamas kaip nustatytų veiklos tikslų ir planuojamų rezultatų pasiekimo lygis;
7.4. finansinės operacijos atliekamos ir įtraukiamos į apskaitą pagal teisingumo, apskaitos išsamumo, savalaikiškumo ir teisėtumo principus;
7.5. informacija apie Tarnybos finansinę ir kitą veiklą tiekiama laiku, ji būtų patikima, aktuali, išsami ir teisinga.
8. Siekiant vidaus kontrolės tikslų, kuriama ir užtikrinama veiksminga vidaus kontrolė, kurios dalis yra finansų kontrolė. Finansų kontrolė Tarnyboje atliekama vadovaujantis Aprašo 2 priede patvirtintomis Varėnos rajono savivaldybės priešgaisrinės apsaugos tarnybos finansų kontrolės taisyklėmis. 
9.  Vidaus kontrolė Tarnyboje įgyvendinama atsižvelgiant į Tarnybos veiklos ypatumus,  laikantis vidaus kontrolės principų, apimant vidaus kontrolės elementus, nustatant tarnybos direktoriaus, vidaus kontrolės įgyvendinimo priežiūrą atliekančių darbuotojų pareigas, integruojant vidaus kontrolę į Tarnybos  veiklą, apimant pagrindinius valdymo procesus (planavimą, atlikimą ir stebėseną), nuolat tobulinant ir keičiant vidaus kontrolę, atsižvelgiant į pokyčius.

ANTRAS SKIRSNIS
VIDAUS KONTROLĖS PRINCIPAI

10. Tarnybos vidaus kontrolė organizuojama vadovaujantis šiais principais:
10.1. tinkamumo – vidaus kontrolė pirmiausia turi būti įgyvendinama tose tarnybos veiklos srityse, kuriose susiduriama su didžiausia rizika;
10.2. efektyvumo – vidaus kontrolės įgyvendinimo sąnaudos neturi viršyti dėl atliekamos kontrolės gaunamos naudos;
10.3. rezultatyvumo – turi būti pasiekti vidaus kontrolės tikslai;
10.4. optimalumo – vidaus kontrolė turi būti proporcinga rizikai ir neperteklinė;
10.5. dinamiškumo – vidaus kontrolė turi būti nuolat tobulinama atsižvelgiant į pasikeitusias viešojo juridinio asmens veiklos sąlygas;
10.6. nenutrūkstamo funkcionavimo – vidaus kontrolė turi būti įgyvendinama nuolat.
11. Vidaus kontrolės tikslams pasiekti nustatomos ir vykdomos procedūros atitinkančios vidaus kontrolės įgyvendinimo principus.


TREČIAS SKIRSNIS
VIDAUS KONTROLĖS ELEMENTAI

12.   Siekiant įgyvendinti pagrindinius vidaus kontrolės tikslus pagal nustatytus principus, vidaus kontrolė skirstoma į šiuos tarpusavyje susijusius elementus:
	12.1. kontrolės aplinką;
	12.2. rizikos vertinimą;
	12.3. kontrolės veiklą;
	12.4. informavimą ir komunikaciją;
	12.5. stebėseną.

PIRMAS POSKIRSNIS
KONTROLĖS APLINKA

13. Kontrolės aplinka – tai aplinka, kurioje vykdoma Tarnybos veikla ir darbuotojai įgyvendina savo pareigas, nurodytas pareigybių aprašymuose, ir kurioje funkcionuoja vidaus kontrolės sistema. Kontrolės aplinką apibūdina šie principai:
13.1. profesinio elgesio principai ir taisyklės – direktorius ir darbuotojai laikosi profesinio elgesio principų ir taisyklių, vengia viešųjų ir privačių interesų konflikto, direktorius formuoja teigiamą darbuotojų požiūrį į vidaus kontrolę;
13.2. kompetencija – Tarnybos siekis, kad darbuotojai turėtų tinkamą kvalifikaciją, pakankamai patirties ir reikiamų įgūdžių savo funkcijoms atlikti, pareigoms įgyvendinti ir atsakomybei už vidaus kontrolę suprasti;
13.3. valdymo filosofija ir vadovavimo stilius – direktorius palaiko vidaus kontrolę, nustato politiką, procedūras ir formuoja praktiką, skatinančią ir motyvuojančią darbuotojus siekti geriausių veiklos rezultatų, prižiūri, kaip įgyvendinama vidaus kontrolė;
13.4. organizacinė struktūra – Tarnyboje patvirtinta organizacinė struktūra, kurioje nustatomas pavaldumas ir atskaitingumas, pareigos vykdant Tarnybos veiklą ir įgyvendinant vidaus kontrolę. Organizacinė struktūra detalizuojama pareigybių sąraše ir darbuotojų pareigybių aprašymuose.
13.5. personalo valdymo politika ir praktika – Tarnyboje formuojama tokia personalo politika, kuri skatintų pritraukti, ugdyti ir išlaikyti kompetentingus darbuotojus.
14. Pagrindinės Tarnybos veiklos yra nurodytos Tarnybos nuostatuose ir kituose teisės aktuose.
15. Tarnyba yra atskaitinga Varėnos rajono savivaldybės tarybai. Tarnybai vadovauja ir už jos veiklą atsako direktorius.
16. Didžiausią darbuotojų skaičių Tarnyboje nustato savivaldybės taryba. Direktorius tvirtina priešgaisrinės apsaugos  tarnybos struktūrą, pareigybių sąrašą, nustato pavaldumą, funkcijas, atsakomybes ir atskaitomybę. 
17. Personalo valdymo procesai (darbo apmokėjimas, mokymai, veiklos vertinimas, skatinimas) yra reglamentuoti teisės aktuose:
17.1. Tarnybos darbuotojų dirbančių pagal darbo sutartis  – Lietuvos Respublikos valstybės ir savivaldybės įstaigų darbuotojų darbo apmokėjimo įstatyme 2017 m. sausio 17 d. Nr. XIII-198;
18. [bookmark: _Hlk54094444]Visiems Tarnybos darbuotojams keliami nepriekaištingos reputacijos, etiško elgesio, pakankamos patirties, kompetencijos, reikiamų įgūdžių savo pareigoms atlikti reikalavimai, nustatyti tarnybos etikos kodekse.
19. Darbuotojų kompetencija, funkcijos, atsakomybė ir atskaitomybė apibrėžiamos pareigybių aprašymuose, kituose Tarnybos vidiniuose teisės aktuose.
20. Tarnyboje  siekiama efektyvaus darbo organizavimo, darbo kokybės, vidaus tvarkos, racionalaus Tarnybos turto bei darbuotojų darbo laiko panaudojimo.
21. Tarnyboje taikomos prevencinės priemonės, skirtos darbuotojų darbingumui, sveikatai ir gyvybei išsaugoti.
22. Siekiant užtikrinti skaidrų ir efektyvų valdymą, vengiant galimų interesų konfliktų, direktorius, darbuotojai, savo privačius interesus deklaruoja Lietuvos Respublikos viešųjų ir privačių interesų derinimo įstatymo nustatyta tvarka.
23. Tarnyboje įdiegtos ir palaikomos informacinių technologijų sistemos, užtikrinamas jų saugumas, nenutrūkstama šių sistemų, ypač susijusių su duomenų, informacijos kaupimu, apdorojimu, naudojimu ir saugojimu, veikla. 


ANTRAS POSKIRSNIS
RIZIKOS VERTINIMAS

24. Rizikos vertinimas Tarnyboje atliekamas  vadovaujantis šiais principais:
24.1. rizikos veiksnių nustatymas – nustatomi galimi rizikos veiksniai (įskaitant korupcijos riziką), turintys įtakos Tarnybos veiklos tikslų pasiekimui, įvertinami pokyčiai, galintys reikšmingai paveikti Tarnybos vidaus kontrolę (teisinio reguliavimo, ekonominių, fizinių veiksnių, organizacinės struktūros ir kt.). Rizikai nustatyti sudaromas rizikos veiksnių sąrašas;  
24.2. rizikos veiksnių analizė – įvertinamas nustatytų rizikos veiksnių reikšmingumas pagal jų pasireiškimo tikimybę ir poveikį Tarnybos veiklai. Rizikos veiksniai sugrupuojami pagal jų reikšmingumą; 
24.3. toleruojamos rizikos nustatymas – nustatoma toleruojama rizika, kurios valdyti nėra poreikio ar galimybės; 
24.4. reagavimo į riziką numatymas – priimami sprendimai dėl reagavimo į reikšmingą riziką, kurios pasireiškimo tikimybė didelė (numatomos priemonės rizikai mažinti iki toleruojamos rizikos).  
25. Tarnyboje sudarytos galimybės apie galimus trūkumus ir (ar) įtarimus, ypač susijusius su korupcija ir sukčiavimu, pranešti anonimiškai ir užtikrinama pranešėjo apsauga. Nustačius tam tikrus neatitikimus, pažeidimus, sukčiavimo ar korupcijos atvejus ir kitokius faktus, liudijančius apie vidaus kontrolės sistemos trūkumus, ir kai tai nėra reglamentuota kituose vidiniuose teisės aktuose, direktoriaus sprendimu gali būti atliekami konkretūs vertinimai, patikrinimai.

TREČIAS POSKIRSNIS
KONTROLĖS VEIKLA

26. Kontrolės veikla apima kontrolės priemonių parinkimą ir tobulinimą, technologijų naudojimą, politikų ir procedūrų taikymą.
27. Tarnybos vidaus teisės aktai rengiami taip, kad neprieštarautų vieni kitiems, nedubliuotų jau reglamentuotų procesų ir (ar) procedūrų, būtų numatyta aiški atsakomybė ir atskaitomybė. 
28. Tarnybos veikla organizuojama taip, kad būtų tinkamai atskirtos darbuotojų funkcijos, stengiantis užtikrinti galimų interesų konfliktų, sukčiavimo, korupcijos apraiškų, tyčinių klaidų bei kitų neteisėtų veikų pasireiškimų tikimybės sumažinimą ir (arba) fiksavimą laiku.

KETVIRTAS POSKIRSNIS
INFORMAVIMAS IR KOMUNIKACIJA

29. Informavimas ir komunikacija apima informacijos naudojimą, vidaus ir išorės komunikacijas.
30. Siekiant užtikrinti tinkamą asmens duomenų apsaugą ir su tuo susijusių teisės aktuose nustatytų reikalavimų vykdymą, asmens duomenys Tarnyboje yra tvarkomi vadovaujantis Asmens duomenų tvarkymo ir duomenų subjektų teisių įgyvendinimo Varėnos rajono savivaldybės priešgaisrinės apsaugos  tarnyboje tvarkos aprašu.

PENKTAS POSKIRSNIS
STEBĖSENA

31. Stebėsena apima nuolatinę stebėseną ir (ar) periodinius vertinimus:
31.1. nuolatinė stebėsena – integruota į kasdienę Tarnybos veiklą ir atliekama darbuotojams vykdant reguliarią valdymo ir priežiūros veiklą bei kitus veiksmus pagal pavestas funkcijas;
31.2. periodiniai vertinimai – jų apimtį ir dažnumą lemia rizikos vertinimas ir nuolatinės stebėsenos rezultatai (nustačius tam tikrus veiklos trūkumus).
32. Apie Tarnybos vidaus kontrolės trūkumus, nustatytus nuolatinės stebėsenos ir periodinių vertinimų metu, informuojamas direktorius.

KETVIRTAS SKIRSNIS 
VIDAUS KONTROLĖS DALYVIAI

33. Tarnybos direktorius, siekdamas strateginio planavimo dokumentuose Tarnybai numatytų tikslų, organizuoja vidaus kontrolės kūrimą ir įgyvendinimą Tarnyboje.
34. Įgyvendindamas vidaus kontrolę, direktorius:
34.1. paskiria vidaus kontrolės įgyvendinimo priežiūrą atliekančius darbuotojus;
34.2. užtikrina, kad būtų pašalinti vidaus kontrolės įgyvendinimo priežiūrą atliekančių darbuotojų nustatyti vidaus kontrolės trūkumai ir jų atsiradimą lemiantys veiksniai;
34.3. užtikrina, kad kiekvienais metais būtų atliekama vidaus kontrolės analizė ir vertinimas, atsižvelgiant į vidaus kontrolės stebėsenos rezultatus.
35. Vidaus kontrolės įgyvendinimo priežiūrą atliekantys darbuotojai prižiūri vidaus kontrolės įgyvendinimą Taryboje ir jos atitiktį direktoriaus nustatytai vidaus kontrolės politikai, atlikdami nuolatinę stebėseną, apimančią kiekvieną vidaus kontrolės elementą. Jie teikia direktoriui informaciją apie vidaus kontrolės ir rizikos valdymą, vidaus kontrolės politikos įgyvendinimo trūkumus ir rizikos veiksnius.

IV SKYRIUS
VIDAUS KONTROLĖS ANALIZĖ IR VERTINIMAS

36. Tarnybos direktorius užtikrina, kad kiekvienais metais būtų atliekama vidaus kontrolės analizė, apimanti visus vidaus kontrolės elementus, kurios metu būtų įvertinami Tarnybos veiklos trūkumai, pokyčiai, atitiktis nustatytiems reikalavimams.
37. Tarnybos vidaus kontrolė vertinama:
37.1. labai gerai  jei visa rizika nustatyta ir valdoma, vidaus kontrolės trūkumų nerasta;
[bookmark: _Hlk54949863]37.2. gerai – jei visa rizika yra nustatyta ir valdoma, bet yra vidaus kontrolės trūkumų, neturinčių neigiamos įtakos Tarnybos veiklos rezultatams;
37.3. patenkinamai – jei visa rizika yra nustatyta, tačiau dėl netinkamo rizikos valdymo yra vidaus kontrolės trūkumų, kurie gali turėti neigiamą įtaką Tarnybos veiklos rezultatams;
37.4. silpnai – jei ne visa rizika yra nustatyta, nevykdomas rizikos valdymas ir vidaus kontrolės trūkumai daro neigiamą įtaką Tarnybos veiklos rezultatams.
38. Vidaus kontrolė nuolat tobulinama, atsižvelgiant į vidaus kontrolės analizės ir vertinimo rezultatus (pateiktas rekomendacijas ir pasiūlymus).

V SKYRIUS
INFORMACIJOS APIE VIDAUS KONTROLĖS ĮGYVENDINIMĄ TEIKIMAS

39. Direktorius kiekvienais metais vasario 1 d. už praėjusius metus teikia savivaldybei informaciją apie vidaus kontrolės įgyvendinimą Tarnyboje.





                                                                                         Vidaus kontrolės įgyvendinimo 
                                                                                                Varėnos rajono savivaldybės 
                                                                                                         Priešgaisrinės apsaugos  tarnyboje 
                                                                                                          tvarkos aprašo
                                                                        Priedas Nr. 1

VARĖNOS RAJONO SAVIVALDYBĖS PRIEŠGAISRINĖS APSAUGOS  TARNYBOS TEISĖS AKTŲ SĄRAŠAS

· Lietuvos Respublikos Konstitucija.
· Įstatymai
Lietuvos Respublikos darbo kodeksas patvirtinimo, įsigaliojimo ir įgyvendinimo įstatymas
Lietuvos Respublikos biudžeto  sandaros įstatymas.
Lietuvos Respublikos biudžetinių įstaigų įstatymas.
Lietuvos Respublikos viešųjų pirkimų įstatymas.
Lietuvos Respublikos  saugos ir sveikatos įstatymas.
Lietuvos Respublikos vietos savivaldos įstatymas.
Lietuvos Respublikos asmens duomenų teisinės apsaugos įstatymas.
Lietuvos Respublikos viešųjų ir privačių interesų derinimo įstatymas.
Lietuvos Respublikos korupcijos prevencijos įstatymas.
Lietuvos Respublikos valstybės ir savivaldybių įstaigų darbuotojų darbo apmokėjimo ir komisijos narių atlygio už darbą įstatymas.
Lietuvos Respublikos priešgaisrinės saugos įstatymas.
· Įsakymai
Lietuvos Respublikos vidaus reikalų ministro 2006 m. birželio 9 d. įsakymas ,,Dėl valstybinėms (valstybės perduotoms savivaldybėms) funkcijoms atlikti lėšų apskaičiavimo metodikos patvirtinimo“  Nr. 1V-218 
Varėnos rajono savivaldybės priešgaisrinės apsaugos tarnybos nuostatai, patvirtinti Varėnos rajono savivaldybės tarybos 2016 m. gegužės 31 d. sprendimu Nr. T-VIII-381.
Varėnos rajono savivaldybės priešgaisrinės apsaugos tarnybos apskaitos vadovas, patvirtintas Varėnos rajono savivaldybės priešgaisrinės apsaugos tarnybos direktoriaus 2017 m. gruodžio 22 d. įsakymu V-35
Varėnos rajono savivaldybės priešgaisrinės apsaugos  tarnybos darbo tvarkos taisyklės, patvirtintos Varėnos rajono savivaldybės priešgaisrinės apsaugos tarnybos direktoriaus 2022 m. gruodžio 12 d. įsakymu Nr. V-20.
Varėnos rajono savivaldybės priešgaisrinės apsaugos tarnybos etikos kodeksas, patvirtintas Varėnos rajono savivaldybės priešgaisrinės apsaugos tarnybos direktoriaus 2020 m. rugsėjo 18 d. įsakymu V-12.
Asmens duomenų tvarkymo ir duomenų subjektų teisių įgyvendinimo Varėnos rajono savivaldybės priešgaisrinės apsaugos tarnyboje tvarkos aprašas, patvirtintas Varėnos rajono savivaldybės priešgaisrinės apsaugos tarnybos direktoriaus 2018 m. rugsėjo 17 d. įsakymu Nr. V-13.
Varėnos rajono savivaldybės priešgaisrinės apsaugos tarnybos viešųjų pirkimų organizavimo ir vykdymo tvarkos aprašas, patvirtintas Varėnos rajono savivaldybės priešgaisrinės apsaugos tarnybos direktoriaus 2018 m. vasario 1 d. įsakymu Nr. V-7.
Varėnos rajono savivaldybės priešgaisrinės apsaugos  tarnybos apgaulės ir korupcijos prevencijos tvarkos aprašas, patvirtintas Varėnos  rajono savivaldybės priešgaisrinės apsaugos tarnybos direktoriaus 2020 m. spalio 1 d. įsakymu Nr. V-13.
Varėnos rajono savivaldybės priešgaisrinės apsaugos  tarnybos darbuotojų, dirbančių pagal darbo sutartis, darbo apmokėjimo sistemos aprašas, patvirtintas Varėnos rajono savivaldybės priešgaisrinės apsaugos tarnybos direktoriaus  2022 m. gruodžio 20 d. įsakymu Nr. V-21.
Varėnos rajono savivaldybės priešgaisrinės apsaugos tarnybos inventorizacijos taisyklės patvirtintos Varėnos rajono savivaldybės priešgaisrinės apsaugos tarnybos direktoriaus  2022 m. lapkričio 21 d. įsakymu V-17
Varėnos rajono savivaldybės priešgaisrinės apsaugos tarnybos vidaus kontrolės įgyvendinimo Varėnos rajono savivaldybės priešgaisrinės apsaugos tarnyboje tvarkos aprašas, patvirtintas Varėnos rajono savivaldybės priešgaisrinės apsaugos tarnybos direktoriaus  2023 m. sausio 12 d. įsakymu Nr. V-7.
Varėnos rajono savivaldybės priešgaisrinės apsaugos tarnybos darbuotojų saugos ir sveikatos politika, patvirtinta Varėnos rajono savivaldybės priešgaisrinės apsaugos tarnybos 2022 m. balandžio 4 d. įsakymu Nr. V-3.
Kiti vidaus tvarką reglamentuojantys įstatymai bei vidaus teisės aktai.

                                    ______________________________

                                                                                                          Vidaus kontrolės įgyvendinimo
                                                                                                          Varėnos rajono savivaldybės 
                                                                                                          Priešgaisrinės apsaugos tarnyboje 
                                                                           tvarkos aprašo
       Priedas Nr. 2

VARĖNOS RAJONO SAVIVALDYBĖS PRIEŠGAISRINĖS APSAUGOS TARNYBOS
FINANSŲ KONTROLĖS TAISYKLĖS


I. BENDROSIOS NUOSTATOS 

1. Varėnos rajono savivaldybės priešgaisrinės apsaugos  tarnybos (toliau – Tarnyba) finansų kontrolės taisyklės (toliau - Taisyklės) parengtos vadovaujantis Lietuvos Respublikos vidaus kontrolės ir vidaus audito įstatymu, Lietuvos Respublikos biudžeto sandaros įstatymu, Lietuvos Respublikos buhalterinės apskaitos įstatymu, Lietuvos Respublikos viešojo sektoriaus atskaitomybės įstatymu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymu, Lietuvos Respublikos finansų ministro 2020 m. birželio 29 d. įsakymu Nr.1K-195 „Dėl vidaus kontrolės įgyvendinimo viešajame juridiniame asmenyje“, Lietuvos Respublikos finansų ministro 2018 m. rugpjūčio 28 d. įsakymu Nr. 1K-298 „Dėl viešojo sektoriaus subjektų buhalterinės apskaitos organizavimo tvarkos aprašo patvirtinimo“. 
2. Šios Taisyklės reglamentuoja finansų kontrolės organizavimą ir vykdymą Tarnyboje bei  darbuotojų, dirbančių pagal darbo sutartis, (toliau - darbuotojai) teises, pareigas bei atsakomybę finansų kontrolės srityje.
3. Finansų kontrolė organizuojama ir atliekama atsižvelgiant į Tarnybos strateginius tikslus, funkcijas, veiklos pobūdį ir ypatumus, veiklos riziką, organizacinę struktūrą, nustatytą apskaitos politiką, apskaitos ir informacinę sistemą, turto apsaugos būklę ir kitus vidaus tvarkos dokumentus.
4. Šios Taisyklės remiasi pareigų atskyrimo, kompetencijos ir atsakomybės principais.
5. Šiose Taisyklėse vartojamos sąvokos apibrėžtos Lietuvos Respublikos vidaus kontrolės ir vidaus audito įstatyme, Lietuvos Respublikos buhalterinės apskaitos įstatyme, Lietuvos Respublikos viešojo sektoriaus atskaitomybės įstatyme, Lietuvos Respublikos biudžeto sandaros įstatyme.

II. FINANSŲ KONTROLĖS TIKSLAI

6. Finansų kontrolės tikslai  - užtikrinti, kad Tarnyboje: 
6.1.  būtų teisingai sudaromas ir nustatyta tvarka vykdomas Tarnybos biudžetas;
6.2.  būtų efektyviai, ekonomiškai, rezultatyviai, skaidriai ir pagal paskirtį naudojamas turtas;
6.3.  būtų laiku gaunama finansinė informacija, sudaroma tiksli, patikima biudžeto vykdymo ir finansinė atskaitomybė, programų vykdymo ir kitos ataskaitos;
6.4.  būtų laikomasi teisės aktų ir sutartinių įsipareigojimų. 

III. PAGRINDINIAI FINANSŲ KONTROLĖS REIKALAVIMAI

7. Finansų kontrolė Tarnyboje turi būti organizuojama ir vykdoma taip, kad atitiktų šiuos kriterijus:
7.1.  funkcionuotų nenutrūkstamai;
7.2.  atliekama tinkamai – reikiama kontrolė reikiamoje vietoje;
7.3.  atliekama racionaliai, jos atlikimo sąnaudos neturi viršyti teikiamos naudos.
8. Atliekant finansų kontrolę, turi būti laikomasi kontrolės nuoseklumo:
8.1.  išankstinė finansų kontrolė, kurios paskirtis – priimant arba atmetant sprendimus, susijusius su turto įsigijimu, nurašymu, lėšų panaudojimu (toliau - turto panaudojimas) ir įsipareigojimais tretiesiems asmenims, prieš juos tvirtinant tarnybos direktoriui, ar ūkinė operacija yra teisėta, ar dokumentai, susiję su ūkinės operacijos atlikimu, yra tinkamai parengti ir ar jai atlikti pakaks patvirtintų reikalavimų. Išankstinė finansų kontrolės funkcija turi būti atskirta nuo sprendimų iniciavimo ir vykdymo;
8.2.  einamoji finansų kontrolė, kurios paskirtis – užtikrinti, kad tinkamai ir laiku būtų vykdomi Tarnybos priimti sprendimai dėl turto panaudojimo ir įsipareigojimų tretiesiems asmenims;
8.3.  paskesnė finansų kontrolė, kurios paskirtis – nustatyti, kaip yra įvykdyti Tarnybos sprendimai dėl turto panaudojimo. 
9. Turi būti užtikrintas tinkamas pareigų atskyrimas, t. y., tas pats darbuotojas negali būti paskirtas atsakingu ir už išankstinę, ir už paskesnę finansų kontrolę. 
10. Darbuotojas, atsakingas už išankstinę finansų kontrolę, gali dalyvauti vykdant einamąją finansų kontrolę.
11. Priimti sprendimai dėl turto panaudojimo arba prisiimamų įsipareigojimų ir ūkinės operacijos turi būti dokumentuoti taip, kad būtų galima atsekti nuo priėmimo iki vykdymo pabaigos. Turi būti laikomasi teisės aktų reikalavimų dėl turto apsaugos nuo neteisėtų veiksmų. Turtas turi būti nustatyta tvarka inventorizuotas.
12. Turi būti nustatytos ir patvirtintos priemonės, užtikrinančios kompiuterinės informacijos sistemos saugumą.

IV.  FINANSŲ KONTROLĖS DIEGIMAS IR ATSAKOMYBĖ
	
13. Tarnybos direktorius (asignavimų valdytojas) yra atsakingas už finansų kontrolės diegimą Tarnyboje, už tinkamų sąlygų sudarymą finansų kontrolei vykdyti ir darbuotojų, atliekančių šiose Taisyklėse nurodytas funkcijas, kvalifikacijos lygį. 
14. Tarnybos direktorius:
14.1. prižiūri finansų kontrolės veikimą Tarnyboje, nuolat analizuodamas jos efektyvumą;
14.2.  užtikrina, kad būtų laikomasi Taisyklių, teisės aktų, strateginių planų, programų, procedūrų, darbo reglamentų,  atsižvelgta į veiklos ir finansinės informacijos patikimumą, veiklos veiksmingumą, turto apsaugą;
14.3. užtikrina, kad būtų pašalinti atsakingų asmenų nustatyti vidaus kontrolės, įskaitant finansų kontrolę, trūkumai ir jų atsiradimą lemiantys veiksniai.
15. Tarnybos direktoriaus įsakymu paskirti pirkimų organizatoriai atlieka ūkinių operacijų, susijusių su viešaisiais pirkimais, išankstinę kontrolę, t. y. nustato, ar ūkinė operacija yra teisėta, ar dokumentai, susiję su ūkinės operacijos atlikimu, yra tinkamai parengti.
16. Tarnybos direktoriaus įsakymu paskirtas vyr. finansininkas atlieka visų ūkinių operacijų išankstinę  ir einamąją kontrolę. 
17. Nustačius neatitikimus ar trūkumus (pateikti netinkami dokumentai, pateiktos nekokybiškos paslaugos ar prekės, pažeisti tiekimo terminai, neatitinka kiekiai ar kita), pirkimų organizatorius turi imtis veiksmų šiems neatitikimams pašalinti. Kai nėra galimybės ištaisyti nustatytus neatitikimus ar trūkumus, pirkimų organizatorius privalo raštu apie tai informuoti tarnybos direktorių nurodydamas priežastis, dėl kurių atsirado neatitikimai ar trūkumai, pateikdamas pasiūlymus dėl tolesnio sprendimo vykdymo. Tarnybos direktorius nusprendžia, ar sustabdyti sprendimų vykdymą, ar leisti vykdyti ūkinę operaciją siūlomu geriausiu būdu. 
18. Paskesnę finansų kontrolę atlieka tarnybos direktorius.
19. Už apskaitos dokumentų registravimą buhalterinės apskaitos sistemoje „Labbis IV“(toliau – „Labbis IV“), buhalterinių įrašų teisingumą, atitiktį ūkinių įvykių ar ūkinių operacijų turiniui, teisingą užsakovo mokesčių, socialinio draudimo, sveikatos draudimo įmokų ir kitų privalomų mokėjimų apskaičiavimą ir deklaravimą laiku, tinkamą užsakovo apskaitos tvarkymo kontrolę, užsakovo lėšų teisingą ir savalaikį išmokėjimą ir atsiskaitymų vykdymo kontrolę, ataskaitų parengimą atsako tarnybos vyr. finansininkas. 
20. Varėnos rajono savivaldybės priešgaisrinės apsaugos tarnybos  vyr. finansininkas (toliau – vyr. finansininkas) yra atsakingas už sprendimo vykdymo operacijos įtraukimą į apskaitą, atlieka kontrolę reikalaudamas, kad visi operaciją pagrindžiantys dokumentai būtų pateikti laiku ir tinkamai sutvarkyti (vizuoti atsakingų darbuotojų, nustatyta tvarka patvirtintos kopijos ir kt.). Jeigu pateikti ne visi dokumentai  arba jie sutvarkyti netinkamai, vyr. finansininkas informuoja pirkimo organizatorių ir tarnybos direktorių.

V. FINANSŲ KONTROLĖS PROCEDŪROS

21. Finansų kontrolės reikalavimai skirstomi pagal atskiras procedūras, kurios yra:
21.1. ūkinių operacijų ir ūkinių įvykių registravimas:
21.1.1. atliktos ūkinės operacijos ir ūkiniai įvykiai turi būti per nustatytą laikotarpį teisingai fiksuojami apskaitos dokumentuose;
21.1.2. visos atliekamos ūkinės operacijos turi būti patvirtintos atsakingų asmenų;
21.1.3. dokumentuose užfiksuotos ūkinės operacijos ir ūkiniai įvykiai turi būti įtraukti į apskaitos registrus;
21.1.4. ūkinės operacijos ir ūkiniai įvykiai į tą patį apskaitos registrą turi būti įtraukti vieną kartą;
21.1.5. ūkinių operacijų ir ūkinių įvykių apskaitos dokumentai turi būti surašomi laiku;
21.2. piniginių lėšų apskaita:
21.2.1. banko sąskaitų įplaukos ir išlaidos bei likučiai turi atitikti apskaitos registrų likučius;
21.2.2. mokėjimai iš banko sąskaitos turi būti patvirtinti atitinkamais dokumentais, leidžiančiais atlikti tokius mokėjimus;
21.3. įsipareigojimų apskaita:
	21.3.1 visi įsipareigojimai turi būti patvirtinti dokumentais;
	21.3.2. įsipareigojimų padidėjimas ir sumažėjimas turi būti patvirtintas apskaitos dokumentais;
	21.3.3. įsipareigojimai turi būti inventorizuojami tarnybos direktoriaus įsakymu nustatyta tvarka;
	21.4. turto apskaita:
	21.4.1. visas turto judėjimas (įsigijimas, perdavimas, pardavimas, nurašymas ir kt.) turi būti rodomas apskaitoje;
	21.4.2. veiksmai, susiję su turtu, turi būti fiksuojami apskaitoje tik juos atlikus;
	21.4.3. nusidėvėjęs turtas, naudojamas veiklai, turi būti apskaitomas apskaitoje;
	21.4.4. turtas apskaitoje turi turėti inventoriaus numerius;
	21.4.5. už nenaudojamą ir perduotą naudoti turtą paskiriami atsakingi darbuotojai;
	21.4.6. turi būti aiški ir patikima turto išdavimo naudoti sistema;
	21.4.7. kitos materialinės vertybės apskaitomos pagal atskaitingus asmenis, vertybių pavadinimus, rūšis, vertę ir kiekį;
	21.5. registrų sudarymas:
	21.5.1. Tarnybos apskaitai tvarkyti yra naudojama buhalterinės apskaitos sistema „Labbis IV“. Apskaitos įrašai susisteminami apskaitos registre (modulyje), t. y. ūkinių operacijų ir ūkinių įvykių suvestinėje, kurioje rūšiuojami, sumuojami ir apibendrinami apskaitos dokumentų duomenys;
	21.5.2. naudojami apskaitos registrai (moduliai), nurodyti tarnybos direktoriaus įsakymu patvirtintame Varėnos rajono savivaldybės priešgaisrinės apsaugos tarnybos apskaitos vadove;
	21.5.3. apskaitos registrai turi būti informatyvūs ir tenkinti tarnybos direktoriaus poreikius;
	21.5.4. turi būti laiku atnaujinami visi apskaitos registrai;
	21.5.5. sudarant kompiuterinius apskaitos registrus, turi būti sutikrinama visų registrų įrašų ir buhalterinių apskaitos dokumentų informacija;
	21.5.6. pasibaigus ataskaitiniam laikotarpiui, kompiuterizuotos apskaitos registrai turi būti atspausdinti ir pasirašyti juos sudariusių asmenų;
	21.6. kompiuterinė sistema:
	21.6.1. turi būti vieninga ir patikima;
	21.6.2. kiekvienas į kompiuterinę apskaitos sistemą įtrauktas dokumentas turi turėti ne tik dokumento numerį, bet ir apskaitos programos suteiktą operacijos registravimo numerį (jei jis yra);
	21.6.3. darbuotojai, naudojantys kompiuterinę apskaitos sistemą, turi būti atitinkamai parengti;
	
	21.6.4. kompiuterinės sistemos ir įrangos gedimo atveju už sutrikimų pašalinimą  atsakingas savivaldybės administracijos bendrasis skyrius. 

	VI. ŪKINIŲ OPERACIJŲ FINANSŲ KONTROLĖ

22. Ūkinės operacijos vykdomos vadovaujantis Varėnos rajono savivaldybės tarybos patvirtintu biudžetu, tarnybos direktorius – asignavimų valdytojo patvirtintomis programų išlaidų sąmatomis ir Tarnybos direktoriaus pasirašytomis sutartimis.
23. Ūkinės operacijos sprendimo inicijavimas apima būklės analizę, lėšų poreikio pagrindimą, ekonominius skaičiavimus ir reikiamų dokumentų parengimą.
24. Ūkines operacijas Tarnyboje pagal savo kompetenciją inicijuoja tarnybos darbuotojai.
25. Prekių, paslaugų ir darbų pirkimo, sprendimo dėl jų priėmimo bei atitinkamų pirkimų procedūrų vykdymas atliekamas vadovaujantis viešuosius pirkimus reglamentuojančiais teisės norminiais aktais.
26. Išankstinės kontrolės procedūros aprašytos šių Taisyklių IX skyriuje.
27. Einamoji finansų kontrolė atliekama po sprendimų priėmimo, t. y. lėšų ir materialinių vertybių naudojimo metu. Šios kontrolės metu tikrinama ir įsitikinama, kad priimti sprendimai vykdomi geriausiu būdu. Patikrinama prekių, teikiamų paslaugų, atliekamų darbų kokybė ir kiekis, atitiktis sudarytoms sutartims ir kitiems dokumentams ir kt., vykdomi administraciniai patikrinimai (dalyvaujama priimant atliktus darbus, teikiamas paslaugas ir prekes, skaičiuojant, atrankos būdu tikrinant prekes ir kt.), atliekamas dokumentinis patikrinimas (gautų prekių, suteiktų paslaugų ir atliktų darbų sulyginimas su sutarties sąlygomis ir kitais dokumentais ir kt.
28. Einamosios kontrolės metu nustatę neatitikimų ar trūkumų (pateikti netinkami dokumentai, pateiktos nekokybiškos prekės ar paslaugos, nekokybiškai atlikti darbai, pažeisti prekių teikimo, paslaugų teikimo ar darbų atlikimo terminai, neatitinka kiekis, dydis ar kt.), darbuotojas turi imtis veiksmų šiems neatitikimams ar trūkumams pašalinti. Kai nėra galimybės ištaisyti nustatytus trūkumus ar neatitikimus, darbuotojas nedelsdamas informuoja tarnybos direktorių.
29. Tarnybos direktorius išanalizuoja esamą būklę ir nusprendžia:
29.1. jei sprendimas vykdomas neteisėtai, jį sustabdyti;
29.2. įvertinus sprendimo vykdymo sustabdymo pasekmes ar kitas aplinkybes, vykdyti jį toliau geriausiu būdu.
30. Vykdant paskesnę finansų kontrolę tikrinama, ar teisėtai ir pagal paskirtį naudojamos materialiosios, nematerialiosios ir finansinės vertybės, ar vykdant sprendimus nebuvo teisės aktų pažeidimų ir piktnaudžiavimų
31. Ūkinių operacijų dokumentai rengiami vadovaujantis Lietuvos Respublikos buhalterinės apskaitos įstatymu, Viešojo sektoriaus apskaitos ir finansinės atskaitomybės standartais. Darbuotojai, įgalioti rengti (gauti) dokumentus, kurių pagrindu atliekamos ūkinės operacijos, atsako už šių dokumentų surašymą laiku, teisėtai ir teisingai.

VII. MOKĖJIMŲ KONTROLĖ 

32. Tarnybos gautinų ir mokėtinų sumų kontrolę vykdo vyr. finansininkas.
33. Gautų prekių, suteiktų paslaugų ar atliktų darbų priėmimo-perdavimo aktai turi pasirašyti tarnybos direktoriaus.


VIII. TURTO KONTROLĖ

34. Tarnyba eksploatuoja ilgalaikį materialųjį ir nematerialųjį bei trumpalaikį turtą. 
35.  Ilgalaikis turtas privalo turėti priskirtus inventorinius numerius.
36. Tarnybos apskaitoje esantis turtas negali būti išnešamas iš tarnybinių pastatų, išskyrus kai jis pagal perdavimo-priėmimo aktus perduodamas remontuoti arba yra skirtas užduotims atlikti ne tarnybinėse patalpose.
37. Darbuotojai yra atsakingi už jiems perduoto turto tinkamą naudojimą funkcijų vykdymui. Darbuotojas, dėl savo kaltės praradęs jam patikėtą Tarnybos turtą  atsiradusią žalą privalo atlyginti teisės aktų nustatyta tvarka. Atleidžiamas iš darbo darbuotojas atsiskaito dėl jam išduoto naudoti turto su atsakingu asmeniu pasirašydamas atsiskaitymo lapelį. 
38. Tarnybinis transportas naudojamas teisės aktų nustatyta tvarka.
39. Vyr. finansininkas yra atsakingas už turto judėjimo (įsigijimo, perdavimo, pardavimo, nurašymo ir kt.) teisingą rodymą apskaitoje.
40. Tarnyboje inventorizacija atliekama teisės aktų nustatyta tvarka.

IX. DARBUOTOJO,  ATSAKINGO UŽ IŠANKSTINĘ KONTROLĘ, KOMPETENCIJA KONTROLĖS SRITYJE

41. Darbuotojas, atsakingas už išankstinę kontrolę:
41.1. patikrina dokumentus, susijusius su prisiimamais įsipareigojimais, ar jie tinkamai parengti ir ar jie teisėti; patikrina, ar ūkinės operacijos atlikimui patvirtinti asignavimai, ar jų pakaks mokėjimams atlikti;
41.2. išankstinės kontrolės metu nustatęs, kad ūkinė operacija yra neteisėta arba, kad jai atlikti nenumatyti asignavimai arba nepakaks patvirtintų asignavimų, kad ūkinę operaciją pagrindžiantys dokumentai yra netinkamai parengti (nesutampa sumos, nepasirašyti, be antspaudų, neteisingi rekvizitai ir kt.), praneša tarnybos direktoriui, kad ūkinė operacija yra neteisėta arba kad jai atlikti nenumatyti asignavimai ar nepakaks patvirtintų asignavimų.

X. BAIGIAMOSIOS NUOSTATOS

42. Šios Taisyklės yra privalomos visiems Tarnybos darbuotojams. 
43. Tarnybos darbuotojai apie pastebėtus finansų kontrolės taisyklių pažeidimus privalo pranešti tarnybos direktoriui.


____________________________

